E atau non li trapi gust ara beuenda, pr’amor qu’arrés compartís era mia copa, e ne tansevolh è talents de cantar, pr’amor que non i a arrés que m’escote.” Alavetz eth jeique Ibrahim, qu’es sòns muscles s’estrementien per çò d’aqueres guardades ardentes e d’aquera votz armoniosa, li didec: “Plan que òc, d’aguesta manèra non t’a d’èster agradiu béuer.” E Doça-Amiga aumplic alavetz era copa, l’ac autregèc arrint, e didec: “Per vida mia te prègui que cuelhes aguesta copa e l’acceptes entà balhar-me gust.